Na temelju članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18), Gradska skupština Grada Zagreba, na \_\_\_\_\_ sjednici, \_\_\_\_\_\_\_\_\_\_\_\_\_2019., donijela je

**O D L U K U**

**o izmjenama i dopuni Odluke o Stipendiji Grada Zagreba**

**za učenike i studente s invaliditetom**

**Članak 1.**

U Odluci o Stipendiji Grada Zagreba za učenike i studente s invaliditetom (Službeni glasnik Grada Zagreba 19/17 ) u članku 12. stavak 6. mijenja se i glasi:

„Studentima poslijediplomskih studija uspjeh se utvrđuje prosjekom ocjena preddiplomskog i diplomskog studija odnosno integriranog preddiplomskog i diplomskog studija.“

**Članak 2.**

U članku 13. stavak 2. mijenja se i glasi:

„Kandidat ostvaruje pola boda ako prosječan mjesečni prihod po članu kandidatova kućanstva ostvaren u razdoblju od 1.siječnja do 30. rujna godine u kojoj je raspisan natječaj za dodjelu Stipendije, ne prelazi 60% proračunske osnovice određene zakonom o izvršavanju Državnog proračuna Republike Hrvatske za godinu u kojoj se natječaj za dodjelu Stipendije raspisuje (ne boduje se ako kandidat ostvari 1 bod po alineji 1. stavka 1. ovoga članka).„

Iza stavka 2. dodaje se stavak 3. koji glasi:

„Pod prihodima iz stavka 2. ove Odluke smatraju se prihodi propisani Zakonom o socijalnoj skrbi.“

**Članak 3.**

U članku 19. u stavcima 1., 2. i 3. riječi „ 12 mjeseci“ zamjenjuju se riječima „10 mjeseci“.

**Članak 4.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**prof.dr.sc. Drago Prgomet**